ไทยพาณิชย์ จับมือ MoneyGram เปิดให้รับเงินโอนต่างประเทศผ่าน
ไทยพาณิชย์ จับมือ MoneyGram เปิดให้บริการครั้งแรก “รับเงินโอนต่างประเทศผ่าน MoneyGram ที่ตู้ ATM SCB” ได้แล้ววันนี้
15 ก.พ. 2565

ธนาคารไทยพาณิชย์ หนึ่งในผู้นำด้านดิจิทัลแบงก์กิ้ง เดินหน้าพัฒนาขีดความสามารถทางเทคโนโลยีดิจิทัลและนวัตกรรมการเงินอย่างไม่หยุดยั้งผ่านความร่วมมือเป็นพันธมิตรกับพาร์ทเนอร์ชั้นนำระดับโลกเพื่อนำเสนอโซลูชันและบริการทางการเงินรูปแบบใหม่ๆ ที่ตอบโจทย์ทุกความต้องการของลูกค้า ควบคู่ไปกับการมอบประสบการณ์ทางการเงินที่ดีที่สุด (Customer Experience) ล่าสุดจับมือ บริษัท มันนี่แกรม อินเตอร์เนชั่นแนล เปิดให้บริการรับเงินโอนจากต่างประเทศผ่านระบบ MoneyGram ที่ตู้ ATM SCB นับเป็นธนาคารแรกในประเทศไทยที่ช่วยให้ลูกค้าสามารถทำรายการรับเงินโอนจากต่างประเทศได้ด้วยตนเองง่ายๆ เพียงใช้บัตรประชาชนใบเดียวโดยไม่ต้องไปที่สาขา สะดวกกว่า รับโอนกดง่าย ฟรีค่าธรรมเนียม! สามารถทำรายการได้ตลอด 24 ชั่วโมง ลูกค้าสามารถกดรับเงินสดผ่านตู้ ATM SCB ได้สูงสุด 30,000 บาท/ รายการ นำร่องเปิดให้บริการที่ตู้ ATM SCB ที่มีสติ๊กเกอร์สัญลักษณ์ MoneyGram จำนวนกว่า 2,000 ตู้ทั่วประเทศ ก่อนต่อยอดขยายสู่บริการทางการเงินอื่นๆ ต่อไป ทั้งนี้ธนาคารมุ่งหวังให้บริการใหม่จะสามารถรองรับความต้องการด้านธุรกรรมการเงินระหว่างประเทศที่มีแนวโน้มเติบโตสูงขึ้นอย่างต่อเนื่องในยุคดิจิทัล พร้อมสะท้อนความมุ่งมั่นในการดำเนินธุรกิจที่คำนึงถึงลูกค้าเป็นหัวใจสำคัญอย่างแท้จริงขั้นตอนการทำรายการ “บริการรับเงินโอนต่างประเทศผ่านระบบ MoneyGram ที่ตู้ ATM SCB”1. กดเมนูรับเงินโอนจากต่างประเทศ2. กดตกลงและทำรายการต่อ3. ใส่บัตรประจำตัวประชาชนที่ช่องอ่านบัตรเพื่อเริ่มทำรายการ4. รับบัตรประจำตัวประชาชนและทำรายการต่อ5. ใส่หมายเลขอ้างอิงหรือรหัสรับเงิน 8 หลัก6. เลือกประเทศต้นทางที่ส่งเงิน7. ระบบกำลังตรวจสอบข้อมูล8. ตรวจสอบรายการและกดยืนยัน9. เลือกความสัมพันธ์กับผู้ส่งเงิน10. เลือกวัตถุประสงค์ของการโอนเงิน11. เลือกอาชีพของผู้รับ12. ระบุหมายเลขโทรศัพท์ของผู้รับเงิน13. ตรวจสอบข้อมูลและกดยืนยัน14. รับเงินสดและรับสลิป